Ehdotus: Euroopan parlamentin ja neuvoston päätös joustovälineen käyttöön ottamisesta /* KOM/2001/0625 lopull. */



Virallinen lehti nro 075 E , 26/03/2002 s. 0045 - 0045



Ehdotus: EUROOPAN PARLAMENTIN JA NEUVOSTON PÄÄTÖS joustovälineen käyttöön ottamisesta (komission esittämä) PERUSTELUT Euroopan unionin ja Marokon kuningaskunnan välistä kalastussopimusta ei ole uusittu, joten sopimuksen alaisina olleet kalastusalukset ovat joutuneet lopettamaan pyynnin. Tilapäiset korvaukset otettiin käyttöön 1 päivästä joulukuuta 1999 alkaen kuuden kuukauden ajaksi. Korvausten myöntämistä on jatkettu joulukuuhun 2000, kesäkuuhun 2001 ja viimeksi joulukuuhun 2001. [1] [1] Kyseessä ovat kalatalousalan rakenteellisia toimia koskevista yksityiskohtaisista säännöistä ja edellytyksistä annetun asetuksen (EY) N:o 2792/1999 16 artiklan 1 kohdan b alakohdassa tarkoitetut rahalliset korvaukset (EYVL L 168, 23.6.2001, s. 1). Nizzassa 7 päivänä joulukuuta 2000 kokoontunut Eurooppa-neuvosto pyysi, että unioni osoittaisi asianomaisia jäsenvaltioita kohtaan yhteisvastuullisuutta myöntämällä lisärahoitusta nykyisten rahoitusnäkymien puitteissa. Tästä syystä on otettava käyttöön erityistoimi Marokon kalastussopimuksen alaisina olleiden yhteisön kalastusalusten toiminnan uudelleenjärjestelyn toteuttamiseksi. Komissio on tehnyt ehdotuksen [2], joka sisältää samantapaisia toimia kuin kalatalouden ohjauksen rahoitusvälineestä (KOR) rahoitetut toimet ja on KOR:n tukitoimia koskevien sääntöjen mukainen. Koska kyseessä on poikkeustoimi, sääntöihin on tehty kuitenkin erityismukautuksia kyseisiä aluksia varten. Toimi kuuluu siis rahoitusnäkymien otsakkeen 2 "rakennetoimet" rakennerahastoja koskevaan alaotsakkeeseen [3]. [2] Ehdotus: neuvoston asetus vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä, KOM(2001) 384 lopullinen, 18.7.2001. [3] Euroopan yhteisöjen talousarviosta vuodelle 2002 tehdyn alustavan esityksen ja komission ehdotukseen sisältyneen säädökseen liittyvän rahoitusselvityksen mukaisesti. Erityistoimen kokonaiskustannusten - 281 miljoonaa euroa - ja rakennerahastoista tämäntyyppisiin toimiin käytettävissä olevien varojen määrän perusteella komissio on ehdottanut, että toimelle myönnettäisiin lisämäärärahoja 197 miljoonaa euroa. Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen mukaan rahoitusnäkymien otsakkeeseen 2 kuuluviin rakennetoimiin osoitettujen maksusitoumusmäärärahojen ylärajaan ei sisälly liikkumavaraa. Toimielinten sopimuksen 24 kohdassa määrätään mahdollisuudesta käyttää joustovälinettä rahoittamaan "tietylle varainhoitovuodelle osoitettujen varojen rajoissa (vuosittainen enimmäismäärä on yhteensä 200 miljoonaa euroa) tarkasti määriteltyjä menoja, joita ei voida kattaa yhden tai useamman muun otsakkeen ylärajojen rajoissa käytettävissä olevista määristä". Näin ollen komissio ehdottaa, että espanjalaisten ja portugalilaisten alusten toimintasuunnan muuttamiseksi tarkoitettu erityistoimi rahoitetaan joustovälineen avulla. Ehdotus: EUROOPAN PARLAMENTIN JA NEUVOSTON PÄÄTÖS joustovälineen käyttöön ottamisesta (talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 24 kohta) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon toimielinten sopimuksen talousarviota koskevasta kurinalaisuudesta ja talousarviomenettelyn parantamisesta [4] ja erityisesti sen 24 kohdan, [4] EYVL C 172, 18.6.1999, s. 1. ottavat huomioon komission ehdotuksen (KOM(2001) 384 lopullinen, 18.7.2001) vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä, ottavat huomioon päätelmät, jotka tehtiin vuoden 2002 talousarviota koskevan toisen käsittelyn yhteydessä 21 ja 22 päivänä marraskuuta 2001 pidetyssä neuvoston ja parlamentin valtuuskunnan neuvottelukokouksessa, johon myös komissio osallistui, sekä katsovat seuraavaa: (1) Koska Euroopan unionin ja Marokon kuningaskunnan välistä kalastussopimusta ei ole uusittu, Nizzassa kokoontunut Eurooppa-neuvosto pyysi komissiota tekemään ehdotuksia Marokon aluevesillä kalastaneiden yhteisön alusten toiminnan uudelleenjärjestelyn toteuttamiseksi. (2) Komissio on ehdottanut 18 päivänä heinäkuuta 2001 espanjalaisten ja portugalilaisten alusten toimintasuunnan muuttamista 197 miljoonan euron erityistoimen avulla; ehdotus sisältää kalatalouden ohjauksen rahoitusvälineestä (KOR) rahoitettuja toimia vastaavia toimia ja on KOR:n tukitoimia koskevien sääntöjen mukainen; se sisältää kuitenkin kyseisiä aluksia koskevia erityismukautuksia. (3) Toimi kuuluu rahoitusnäkymien otsakkeen 2 "rakennetoimet" alaotsakkeeseen "rakennerahastot" ja täydentää samaan tarkoitukseen tammikuusta 2000 asti myönnettyjä korvauksia. (4) Talousarviota koskevasta kurinalaisuudesta ja talousarviomenettelyn parantamisesta tehdyn toimielinten sopimuksen 12 kohdan toisen alakohdan mukaisesti rahoitusnäkymien otsakkeeseen 2 "rakennetoimet" kuuluviin toimiin osoitettuihin maksusitoumusmäärärahoihin ei sisälly liikkumavaraa. (5) Näin ollen toimielinten sopimuksen 24 kohdassa tarkoitetut edellytykset joustovälineen käyttöön ottamiselle täyttyvät, OVAT PÄÄTTÄNEET SEURAAVAA: 1 artikla Otetaan käyttöön joustovälineestä 197 miljoonaa euroa maksusitoumusmäärärahoina vuoden 2002 talousarviota varten. 2 artikla Määrärahat osoitetaan rahoitusnäkymien "rakennetoimet" otsakkeeseen kuuluvaan erityistoimeen, jolla edistetään vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamista, ja ne otetaan vuoden 2002 talousarvion uuteen B2-200 N kohtaan. 3 artikla Tämä päätös julkaistaan Euroopan yhteisöjen virallisessa lehdessä samanaikaisesti vuoden 2002 talousarvion kanssa. Tehty Brysselissä [...] Euroopan parlamentin puolesta Neuvoston puolesta Puhemies Puheenjohtaja